
Ion Cristoiu: Diana Șoşoacă este 
“Idiotul Util”. Este folosită pentru a 


compromite naționalismul 

Diana Şoşoacă este un soi de vedetă politică. Apare în toate 
controversele politice, fiind extrem de preocupată să-şi 
construiască o platformă politică. Cu ce preţ? 


Jurnalul video al lui lon Cristoiu de azi atacă o temă sensibilă. 
Naționalismul, dar mai ales persoanele care reprezintă acest 
curent în societate. lon Cristoiu crede că Diana Şoşoacă este una 
din metodele prin care Sistemul compromite orice încercare de a 
discuta serios despre demnitatea românilor. 


„A devenit, după 1990, una din temele, preocupările mele de 
jurnalist, de scriitor, de publicist şi anume de a ataca fără şovăială, 
caricaturizarea naţionalismului. După 1990 au fost două atacuri, 
încercări de dizolvare a acestei naţii. Dacă vrei să stăpâneşti un 


popor îi omori identitatea. Au fost, pe de o parte, intelectualisme 
care spuneau că nu are niciun rost să vorbeşti de naţiune şi 
teritoriu. Odată cu războiul din Ucraina, au început cu eroicul 
popor ucrainean care-şi apără pământul. Păi nu aţi zis voi că nu 
mai există teritoriu, că suntem într-o lume în care graniţele dispar, 
că e o lume în care nu mai există patriotism. 


Cealaltă, mult mai periculoasă, a fost inventarea şi apoi 
manipularea unor personalităţi, în frunte cu Corneliu Vadim 
Tudor, care făceau caz de patriotism şi naționalism, că sunt 
suveranişti, şi au compromis grav naționalismul autentic. Apoi, 
trecea la promiscuitate, atacând suburban“, spune lon Cristoiu. 


Jurnalul video: Diana Şoșoacă are o boală — 
vedetismul 


lon Cristoiu a continuat să explice: “Acum este Diana Şoşoacă. Ea 
este o persoană simpatică, i-am luat un interviu, nu este 
deplasată, dar are o boală: vedetismul. Şi-atunci ea este idiotul 
util, o folosesc toţi. Acum vor să compromită mişcarea de protest 
a fermierilor. A reuşit să compromită şi poziţiile lucide faţă de 
războiul din Ucraina. Băieţii, sistemul, serviciile, politrucii o 
folosesc, îi alimentează nevoia de tărăboi. 


A fost corectă în timpul pandemiei, a intrat în Parlament şi de 
atunci a zis că singura ei soluţie este să facă tărăboi din orice. Şi- 
atunci, oricine ar face o chestie corectă, cum e acest protest, vine 
Şoşoacă şi-l asumă şi s-a terminat. 


Nu cred că poate să pună cineva la îndoială cultivarea interesului 
naţional, pledoaria mea pentru demnitatea românească, faptul că 
nu vreau să mă simt penibil ca român, dar pledez pentru 
metodele moderne de a le arăta şi apăra”. Jurnalul video al lui lon 
Cristoiu este exclusiv o producţie jurnalistică extrem de apreciată. 

Cioloș plânge cu lacrimi de crocodil 
pentru agricultorii pe care chiar el i-a 


îngropat 

Încă un lider care a îngropat ţara încearcă acum să profite 
electoral de pe urma protestelor. Dacian Cioloş le plânge de milă 
fermierilor la Bruxelles şi îi critică pe oficialii europeni pentru că 
nu au viziune. 


Cioloş a fost comisar european pentru agricultură timp de 
aproape cinci ani, timp în care nu s-a remarcat, ba mai mult, au 
existat nenumărate proteste împotriva politicilor agricole 
europene. La numirea sa în funcţie, presa de la Bruxelles scria că 
Franţa are doi comisari. 


Dacian Cioloş a fost ales în funcţia de comisar european în 
februarie 2010. În timp ce numirea era criticată de mai multe ţări, 


> 


inclusiv de Germania, un cotidian francez lăuda numirea şi spunea 
că Franţa are doi comisari europeni, iar Dacian Cioloş ar 
reprezenta de fapt interesele francezilor. 


Cioloş a deţinut portofoliul timp de aproape cinci ani. Dacă la 
început părea că are o viziune complexă asupra agriculturii 
europene: voia conservarea mediului şi un trai echitabil pentru 
fermieri, la final de mandat nu a rămas nimic notabil din acţiunile 
sale. Mai mult, la doar trei luni de la punerea sa în funcţie în 
România a izbucnit un protest al fermierilor. 


După înlăturarea sa din funcţie proteste ale agricultorilor au 
izbucnit şi în mai multe ţări europene, care arată evoluţia 
politicilor pe care acesta le-a implementat. 


Acum, în timp ce fermierii îşi cer drepturile atât în România, cât şi 
în alte state europene, Dacian Cioloş le plânge de milă acestora la 
Bruxelles şi îi critică pe oficialii europeni pentru că nu ar avea 
viziune. 


În urmă cu doi ani, partidul condus de Dacian Cioloş, REPER, a 
venit în Parlament cu o iniţiativă controversată: cerea interzicerea 
exportului de animale vii. 

